En liten (ca. 3,3 millimeter), blank, brun gjødselbille. Oversiden er fint og tett punktert. Hodet er kort og bredt, noe flatt, rundet foran, med avsatt forrand bortsett fra i midten. Pronotum er nær dobbelt så bredt som langt, med bredt avsatte sidekanter, særlig bakerst, bakerst i midten med grov punktering. Dekkvingene er noe rundede, med kraftige punktstriper. Beina er ikke særlig kraftige.